Diari Oficial de la Generalitat Valenciana


Sumari del DOGV 3646, del 16-12-1999 (1999/10741)

RESOLUCIÓ de 10 de desembre de 1999, de la Direcció General de Personal de la Conselleria de Cultura, Educació i Ciència, per la qual es regula la fase de pràctiques dels aspirants seleccionats per a l'ingrés en el cos docent de professors d'Ensenyament Secundari en el procediment selectiu convocat per l'Ordre de 31 de juliol de 1998 i dels aspirants seleccionats en els processos selectius per a l'ingrés en els cossos docents de professors d'Ensenyament Secundari, professors tècnics de Formació Professional i professors d'escoles oficials d'idiomes convocats per l'ordre de 29 d'abril de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3646

Data del DOGV
:   16-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10968


Data del document
:   10-12-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * pràctiques de formació
    * ensenyament professional
    * personal docent
    * ensenyament secundari
    * concurs administratiu

RESOLUCIÓ de 10 de desembre de 1999, de la Direcció General de Personal de la Conselleria de Cultura, Educació i Ciència, per la qual es regula la fase de pràctiques dels aspirants seleccionats per a l'ingrés en el cos docent de professors d'Ensenyament Secundari en el procediment selectiu convocat per l'Ordre de 31 de juliol de 1998 i dels aspirants seleccionats en els processos selectius per a l'ingrés en els cossos docents de professors d'Ensenyament Secundari, professors tècnics de Formació Professional i professors d'escoles oficials d'idiomes convocats per l'ordre de 29 d'abril de 1999. [1999/X10480]
  
L'Ordre de 31 de juliol de 1998 i l'Ordre de 29 d'abril de 1999, de la Conselleria de Cultura, Educació i Ciència, establixen com a part del procés selectiu l'obligació de realitzar un període de pràctiques que tindrà per objecte comprovar l'aptitud per a la docència dels aspirants seleccionats.
  
El procediment per a regular estes pràctiques serà desenvolupat mitjançant resolució de la Direcció General de Personal, d'acord amb el que establix la base 12, de les esmentades ordres.
  
Per tot això, esta drecció general resol:
  
Primer
  
Les pràctiques que han realitzat des de la seua incorporació els aspirants seleccionats en estos processos selectius que han sigut nomenats funcionaris en pràctiques per Resolució de 20 i 15 d'octubre de 1999, del director general de Personal, i també les pràctiques d'aquells que després del corresponent ajornament legal estiguen en condicions de ser avaluats, seran qualificades per les comissions, la composició i el procediment d'actuació de les quals s'establix tot seguit:
  
1. En cada direcció territorial es constituirà una comissió qualificadora integrada per:
  
- El cap de la Unitat d'Inspecció, que actuarà com a president.
  
- Dos inspectors d'Educació i dos directors de centre, designats pel director territorial, que actuaran com a vocals.
  
- El cap de la Secció de Gestió de Personal o funcionari que delegue, que actuarà com a secretari.
  
El director territorial proveirà les substitucions dels membres d'esta comissió que per causes justificades hagen de causar-hi baixa.
  
Aquells funcionaris en pràctiques que hagen prestat serveis en centres de diferents direccions territorials de Cultura i Educació seran avaluats per la comissió qualificadora de la direcció territorial corresponent a l'últim centre de destinació.
  
2. Les comissions qualificadores organitzaran les activitats d'inserció en el lloc de treball de la fase de pràctiques, nomenaran els professors tutors i avaluaran els aspirants en acabar el procés.
  
Segon
  
1. Els tutors seran nomenats preferentment entre els professors del centre on l'aspirant desenvolupe les pràctiques, i s'haurà de tenir en compte que posseïsquen, almenys, cinc anys de serveis, sempre que siga possible, i que demostren especial dedicació i eficiència en el seu treball professional.
  
2. Les funcions del professorat tutor consistiran a assessorar i informar els funcionaris en pràctiques sobre els aspectes de la programació general anual següents:
  
- Projecte educatiu. Elaboració i procés d'aplicació.
  
- Projecte curricular. Elaboració i procés d'adequació.
  
- Criteris pedagògics per a l'elaboració d'horaris.
  
- Memòria administrativa: Document d'organització del centre (DOC), estadística, instal·lacions, equipament, etc.
  
- Organització i funcionament dels òrgans de govern.
  
- Participació de la comunitat educativa i coordinació didàctica.
  
Per al correcte desenvolupament d'estes funcions, el professorat tutor haurà d'assistir, almenys, a dues sessions de classe mensuals de les que impartisca el funcionariat en pràctiques i, alhora que observa el seu treball amb el alumnes, l'orientarà en tot allò que li presente dificultat o que requerisca d'una atenció especial.
  
3. Al final del període de pràctiques, el professorat tutor elaborarà un informe en què expresse la seua valoració sobre els aspectes que es contenen en l'annex d'esta resolució, i també altres dades que hi considere d'interés, i el remetrà a la comissió qualificadora.
  
Tercer
  
1. Les activitats d'inserció en el lloc de treball, a què fa referència el punt 2 de la base 12 de l'Ordre de 31 de juliol de 1998 i de l'Ordre de 29 d'abril de 1999, consistiran en el desenvolupament d'activitats tutelades pel professorat tutor en relació amb la programació d'aula i l'avaluació dels alumnes, i també amb la informació sobre el funcionament dels òrgans de govern, participació i coordinació del centre, amb especial atenció a la tutoria d'alumnes.
  
2. Les activitats de formació a què fan referència les bases esmentades en l'apartat anterior, consistiran en un curs específic impartit als centres de Formació i Recursos Educatius i constarà d'una part general de 12 hores, una part específica de 6 hores i 2 hores computables en concepte de realització d'una unitat didàctica. El contingut tractarà sobre aspectes de didàctica general, didàctica específica de l'especialitat i temes de contingut educatiu general: estructura del sistema educatiu, elaboració del projecte educatiu i curricular, avaluació, tutoria i mesures d'atenció a la diversitat. La durada del curs serà computada com a activitats complementàries en l'horari del funcionariat en pràctiques. El responsables de l'activitat informaran sobre el desplegament d'esta.
  
La participació en este curs és obligatòria per a poder obtenir la qualificació d'apte en la fase de pràctiques.
  
Els continguts concrets, els llocs de realització i el model de sol·licitud de participació en el curs es detallen en l'annex II.
  
La sol·licitud de participació haurà de presentar-se abans del dia 4 de febrer de 2000 en el CEFIRE en què realitze la part general del curs.
  
3. Els aspirants elaboraran un informe final en el qual faran constar el treball realitzat durant el període de pràctiques, les dificultats que han trobat i els suports que han rebut. Este informe serà lliurat a la comissió qualificadora en acabar la fase de pràctiques.
  
Quart
  
1. La comissió qualificadora realitzarà l'avaluació dels aspirants a partir del informes emesos pel professorat tutor, el director o la directora del centre i els responsables de les activitats de formació. Els informes del professorat tutor i dels directors dels centres s'ajustaran als models que figuren en l'annex I d'esta resolució i s'expressaran en el termes ?satisfactori- o ?no satisfactori?. En esta valoració tindran en compte, igualment, l'informe elaborat pels aspirants. El judici de la comissió qualificadora s'expressarà en termes d'?apte- o ?no apte?.
  
Els inspectors que formen part de la comissió qualificadora podran realitzar visites a cadascun dels mestres en pràctiques, a fi d'aportar el seus informes al procés d'avaluació, i a este efecte hi precisaran aquells aspectes que puguen presentar alguna mena de dubte en l'actuació dels candidats.
  
2. La comissió qualificadora traslladarà al director territorial la relació de funcionaris en pràctiques amb la qualificació obtinguda i la remetrà a la Direcció General de Personal.
  
3. Els funcionaris en pràctiques declarats no aptes podran incorporar-se amb els seleccionats de la següent promoció per a repetir, per una sola vegada, la fase de pràctiques en els termes que s'estableixen en el punt 3 de la base 12 de les ordres de convocatòria.
  
Cinqué
  
Les comissions hauran de constituir-se dins el termini de cinc dies comptats a partir de l'endemà de la publicació d'esta resolució en el Diari Oficial de la Generalitat Valenciana. La constitució de les comissions no es podrà realitzar sense la presència de tots els membres que la integren, llevat que hi concórreguen circumstàncies especials, l'apreciació de les quals correspondrà al director territorial. De l'acte de constitució s'estendrà l'acta corresponent.
  
Les comissions remetran l'acta, a la qual fa referència el paràgraf anterior, a la Direcció General de Personal en el termini de cinc dies després de la seua constitució.
  
Les comissions no podran redactar acta definitiva d'apte o no apte sense la presència, almenys, del president, el secretari i la meitat de la resta dels membres de la comissió. En qualsevol cas, si després de constituir-se la comissió, raons de força major o causes imprevistes determinaren la impossibilitat de la compareixença d'algun dels membres, s'haurà de comunicar estos extrems al director territorial.
  
Sisé
  
Amb caràcter general, per a aquells professors que s'hagen incorporat el dia 15 de setembre i hagueren prestat serveis durant un període de sis mesos, les pràctiques es consideraran concloses el dia 15 de març del curs escolar.
  
Sense perjudici del que disposa l'apartat seté d'esta resolució, les comissions podran disposar d'un termini de vint dies a partir del 15 de març per a redactar l'acta final. Si les comissions qualificadores ho estimen necessari, podran elaborar un informe complementari sobre el desenvolupament de les seues actuacions. Ambdós documents, l'acta i l'informe, si n'hi ha, seran tramesos a la Direcció General de Personal.
  
Aquells professors que no hagen prestat serveis efectius com a mínim tres mesos, hauran de considerar-se com a no aptes.
  
Seté
  
Els professors que fins al 15 de març de 2000 hagen prestat serveis per un temps inferior a sis mesos, estos serveis els seran computats, comptant-los a partir de la incorporació al centre, a l'efecte de completar l'esmentat període. A l'efecte, les comissions es consideraran constituïdes amb caràcter permanent fins a l'avaluació dels funcionaris en pràctiques a què fa referència el present apartat i lliuraran les actes finals corresponents en el termini de cinc dies a partir de l'últim de cada mes.
  
Huité
  
Contra l'esmentada resolució que posa fia a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició addicional 5/1983, de 30 de desembre, de Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes a comptar des de l'endemà de la seua publicació o interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
  
València, 10 de desembre de 1999.- El director general de Personal: José Cano Pascual.
  
ANNEX II
  
Cos de professors d'Ensenyament Secundari i de professors tècnics de FP i Professors d'EOI.
  
El curs constarà d'una part general de 12 hores, una part específica de 6 hores i 2 hores computables en concepte de realització d'una unitat didàctica. (total 20 hores a certificar).
  
a) Part General: 4 mòduls de tres hores de duració i amb els següents continguts:
  
1er. Mòdul: La LOGSE, raons per a la Reforma, Teories de l'aprenentatge subjacents a la nova proposta curricular. Criteris de qualitat educativa.
  
2é Mòdul: El Reglament Orgànic i.Funcional dels Instituts d'Educació Secundària: La participació com a eix de la vida educativa del centre. Òrgans col·legiats i unipersonals, criteris d'organització funcional i pedagògica. Òrgans de coordinació. L'acció tutorial.
  
3er. Mòdul: El Projecte Educatiu de Centre, el Projecte Curricular de Centre, la Programació General Anual i les memòries d'actuació.
  
4é Mòdul. La programació didàctica com a ferramenta educativa. Atenció a la diversitat. Els processos d'avaluació.
  
b) Part específica: S'estructurarà en dos sessions de tres hores o en una sessió de 6 hores de duració, en dissabte. Els continguts giraran en torn a la didàctica específica de l'especialitat d'accés del professorat aspirant.
  
c) Unitat Didàctica: L'entrega i correcció positiva per part de l'equip pedagògic encarregat de l'acció formativa serà requisit imprescindible per al seu certificat, així com l'acreditar almenys un 85% d'assistència.
  
d) En el cas dels professors tècnics de Formació Professional i Professors de Secundària de les famílies professionals de la nova F.P., cobriran la part específica i la Unitat Didàctica (assenyalades en els apartats b i c) tutorats per un assessor o assessora del CEFIRE Específic de F.P. de Cheste de la família professional que corresponga. El dit procés de tutoració haurà de materialitzar-se en sessions de treball conjuntes i en l'elaboració d'una Unitat Didàctica centrada en els continguts propis de la seua especialitat d'accés. Per esta activitat es computaran 8 hores de formació que s'uniran a les 12 hores de la part general. Esta fase es desenrotllarà una vegada haja finalitzat la part general.
  
e)Així mateix, en el cas del professorat aspirant d'EOI cobriran la part específica i la Unitat Didàctica (assenyalades en els apartats b i c) tutorats per un professor o professora titular d'EOI designeu/a a l'efecte PEL DGOIEPL. El dit procés de tutoració haurà de materialitzar-se en sessions de treball conjuntes i en l'elaboració d'una Unitat Didàctica centrada en els continguts propis de la seua especialitat d'accés. Per esta activitat es computaran 8 hores de formació que s'uniran a les 12 hores de la part general. Esta fase es desenrotllarà una vegada haja finalitzat la part general.
  
ORGANITZACIÓ I ADSCRIPCIÓ
  
Tenint en compte la província en què presten servicis el professorat aspirant s'adscriurà al CEFIRE corresponent per a la realització de la part general.
  
Quant a la realització de la part específica i atenent les possibilitats d'agrupament, derivades del nombre d'aspirants i de la seua distribució per províncies, s'establiran per a cada especialitat els grups pertinents als quals seran adscrits el professorat assistent.
  
La Unitat Didàctica, referida a l'especialitat d'accés serà avaluada per l'equip pedagògic del CEFIRE de referència en què haja realitzat la part general. Serà este mateix CEFIRE el que certifique la realització i la superació d'esta acció formativa. Per a la dita avaluació haurà de tindre's en compte necessàriament el criteri de l'assessor de l'especialitat corresponent del CEFIRE en el que es realitze l'activitat o, si és procedent, de la zona.
  
En el cas dels professors tècnics de Formació Professional, i prof. De Secundària de les famílies professionals de la nova F.P., la superació de la part específica i de la unitat didàctica serà notificada per part de la Direcció del CEFIRE específic de Cheste al CEFIRE de referència en què els aspirants hagen cursat la part general.